Dave Grusin

Robert David «Dave» Grusin (født 26. juni 1934 i Littleton i Colorado) er en amerikansk komponist, arrangør, plateprodusent og pianist. Han har komponert musikk til filmer og TV-produksjoner og vunnet flere bransjepriser for arbeidet, blant annet en Oscar og ti Grammy Awards. Grusin har også opprettet plateselskapet GRP Records.

 Karriere 
Han ble født i Littleton i Colorado og studerte musikk ved University of Colorado at Boulder. Grusin ble uteksaminert derfra i 1956. Den første singelen han produserte var «Subways Are for Sleeping» i 1962, og den første filmen han komponerte musikk til var komedien Skilsmisse over dammen i 1967. Grusin komponerte senere musikken til Manndomsprøven (1967), Vinneren (1969), Angiverens lønn (1973), The Midnight Man (1974) og Tre dager for Condor (1975).

I 1978 opprettet han plateselskapet GRP Records med kollegaen Larry Rosen. I 1980-årene komponerte han filmmusikken i Sensommer (1981), Tootsie (1982) og  The Goonies (1985). Han vant Oscar for beste originalmusikk under den 61. Oscar-utdelingen i 1989 for lydsporet i Milagro.

Siden 2000 har Grusin komponert klassisk musikk og jazzstykker. Han har vært på turné og spilt inn musikk med andre musikere, blant andre gitaristen Lee Ritenour. De samarbeidet på musikkalbumet Harlequin, som vant en Grammy Award i 1985. Platene deres Two Worlds og Amparo ble også nominert til Grammy Awards.

Grusins filmmusikk i Sensommer ble kåret til tidenes 24. beste filmlydspor fra USA av det amerikanske filminstituttet.

 Filmografi (utvalg) 
 1993 – Firmaets mann
 1991 – For the Boys
 1990 – Havana
 1989 – The Fabulous Baker Boys
 1989 – En tørr hvit årstid
 1988 – Tequila Sunrise
 1988 – Milagro
 1984 – Village Dreams
 1985 – The Goonies
 1982 – Tootsie
 1981 – Sensommer
 1981 – Reds
 1981 – Uten ondskap
 1979 – Den elektriske rytter
 1979 – Loven er lik for alle
 1979 – The Champ
 1978 – Himmelen kan vente
 1977 – The Goodbye Girl
 1976 – Svartelesten
 1975 – Tre dager for Condor
 1973 – Angiverens lønn
 1968 – Hjertet er en ensom jeger
 1967 – Manndomsprøven
 1967 – Skilsmisse over dammen

 Oscar-priser 
 Vant Oscar
 1988 – Beste originalmusikk – Milagro

 Nominert til Oscar
 1993 – Beste originalmusikk – Firmaets mann
 1990 – Beste originalmusikk – Havana
 1989 – Beste originalmusikk – The Fabulous Baker Boys
 1982 – Beste sang – «It Might Be You» fra Tootsie (med Alan Bergman og Marilyn Bergman)
 1981 – Beste originalmusikk – Sensommer
 1979 – Beste originalmusikk – The Champ
 1978 – Beste originalmusikk – Himmelen kan vente

 Referanser 

 Eksterne lenker 




Kategori:Personer fra Arapahoe County i Colorado
Kategori:Personer fra USA av latvisk opphav
Kategori:Filmmusikkomponister
Kategori:Komponister fra USA
Kategori:Jazzpianister fra USA
Kategori:Oscar-vinnere (musikk)
Kategori:Grammy Award-vinnere